בשנת 2007 נבחר האמר על ידי הבמאי ג'ורג מילר לככב בסרט גיבורי העל "ליגת הצדק: בן-תמותה" , בתפקיד באטמן. הסרט בוטל בסופו של דבר עקב שביתת איגוד התסריטאים האמריקאי (2007–2008), וכן בשל השהיית המשא והמתן בסוגיית התקציב עם ממשלת אוסטרליה. בשנת 2009 גילם האמר את דמותו של הריסון ברגרון בסרט הקצר "2081" , על פי סיפור קצר באותו שם מאת הסופר האמריקאי קורט וונגוט. בכורת הסרט התקיימה בפסטיבל הסרטים הבינלאומי של סיאטל .